Մարոն չգիտեր, որ Գանի բեյն անտարբեր էր շողոքորթության հանդեպ։ Հաշիշի գոլորշին արդեն ցրվում էր, և Գանի բեյը ձանձրացավ այդ հանդիպումից, սակայն նա չբացահայտեց իր անհամբերությունը։ Այս կինը նրան հետաքրքրել էր։ Զուր էր նա սիրալիր ձևանում, Գանի բեյն զգում էր նրա արհամարհանքը։ Բերանը քաղցրացնելու համար նա լոխում կերավ՝ առաջարկելով նաև Մարոյին։ Մարոն ձեռքը սրտին սեղմեց, իսկ աչքերը երկնքին հառեց, դա պայմանական շարժում էր, որ անում էին հրաժարվելիս։